80 हजार रुपए देकर की थी शादी 4दिन बाद ही दुल्हन नकदी लेकर हुई फरार
शहर के राजेंद्र नगर की घटना, 11 दिसंबर को मंदसौर निवासी लड़की के साथ की थी शादी
भास्करसंवाददाता | पाली
शादी करने के लिए बीते दिनों एक युवक ने 80 हजार रुपए देकर मंदसौर निवासी एक लड़की के साथ कोर्ट में शादी की थी, लेकिन शादी के चार दिन बाद ही दुल्हन नकदी घर में पड़ा अन्य कीमती सामान लेकर फरार हो गई। इतना ही नहीं, इस जब युवक ने लड़की से संपर्क करने की कोशिश की तो वह पाली में ही हाेने की बात करती रही, लेकिन वह घर नहीं लौटी।
पुलिस के अनुसार राजेंद्र नगर निवासी गोरधन रैगर ने 11 दिसंबर को बुनिया खेडी, मंदसौर मध्यप्रदेश निवासी पूजा से शादी की थी। पूजा के बहन-बहनोई भी इस शादी के लिए सहमत हो गए थे। कोर्ट में शादी करने के बाद पूजा पाली में ही गोरधन के यहां रहने लगी थी। 16 दिसंबर को वह कुछ अन्य लोगों की मदद से घर में पड़े 25 हजार रुपए, घड़ी और मोबाइल लेकर फरार हो गई।
दोपहर में जब युवक घर पहुंचा तो घर पर उसे कोई नहीं मिला। इस पर उसने पूजा से फोन पर संपर्क किया तो उसने पाली में ही होने की बात कही। घर की तलाशी लेने पर सामने आया कि पूजा घर में पड़ी नकदी और अन्य सामान लेकर फरार हो गई।
शेष|पेज13
सातसाल पहले हो चुकी है लड़की की शादी
शादी से पूर्व लड़की की बहन पुष्पा और शांतिलाल चौहान गोरधन से मिलने पाली आए थे। गोरधन ने बताया कि लड़की के घर वालों ने अपने आप को राजपूत बताया। कोर्ट में शपथ पत्र पर उन्होंने यह भी बताया कि लड़की की शादी सात साल पहले मंदसौर के बेटियाखेरी निवासी रमेश से हुई थी, लेकिन रमेश आए दिन पूजा के साथ मारपीट करता था, जिसकी वजह से वह अपनी बहन के पास ही रहती थी। इस पर गोरधन ने लड़की के परिवार के लोगों को उसकी जाति और काम की भी जानकारी दे दी थी, इसके बाद भी लड़की वाले शादी को राजी हो गए थे।
मकान का पट्टा गिरवी रख लाया था रुपए
पीड़ित युवक ने बताया कि उसके पास यह रिश्ता शहर के ही रहने वाले दो युवक लेकर आए थे। लड़की वालों ने लड़की देने के लिए 80 हजार रुपए की मांग की थी। उसने बताया कि वह अकेला ही रहता है, इस पर उसने अपने मकान का पट्टा गिरवी रख 1 लाख रुपए ब्याज पर लेकर आया था। इसमें से जो रुपए बच गए थे वह भी उसे लेकर भाग गई।
दो युवकों ने दिया था शादी का झांसा
शहर के दो युवकों ने झांसा देकर मेरी पूजा से शादी करवाई थी। इसके लिए मैंने लड़की के परिवार वालों को 80 हजार रुपए दिए थे। लड़की भाग गई तो तो वे युवक मेरी सहायता कर रहे हैं और ही पुलिस से मदद मिल रही है। दो दिनों से पुलिस थानों के चक्कर काट रहा हूं। घर में चप्पल जूते बनाकर बेचता हूं और इसी से मेरा गुजारा चल रहा है। न्याय के लिए एसपी के पास भी गया। इसके बाद भी पुलिस कोई कार्रवाई नहीं कर रही है।
- गोरधन रैगर, पीड़ित युवक
आवश्यक होने पर दर्ज करेंगे मामला
^इसमामले में युवक की रिपोर्ट मिली है। इसकी जांच की जा रही है। आवश्यक होने पर रिपोर्ट दर्ज कर कार्रवाई की जाएगी। -अरविंद चारण, थाना प्रभारी, औद्योगिक क्षेत्र
पहले भी सामने चुके हैं मामले
इसतरह का यह पहला मामला नहीं है। पहले भी बाहरी राज्यों से ब्याह कर लाई जाने वाली युवतियां इस तरह की वारदात कर फरार हो चुकी हैं। पुलिस की माने तो इससे पूर्व भी शहर में इस तरह की करीब एक दर्जन से ज्यादा घटनाएं सामने चुकी है।
पैसेलेकर दलाल करवाते हैं शादी
शहरमें एक के बाद एक ऐसे मामले लगातार सामने रहे हैं। अधिकांश मामलों में दलाल एमपी सहित बिहार यूपी से लड़कियों को लेकर यहां लाते हैं और मोटी राशि वसूल कर उनकी शादी करवा देते हैं।
hin_Deva bho_Deva bho_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva